Beszélgetés

Trosztmér Klára

Móri Dr. Zimmermann Ágoston Magyar-Angol Két Tanítási Nyelvű Általános Iskola

Nagyon szeretek kötetlenül beszélgetni a gyerekekkel. Engem is kérdezgetnek. Többet megtudunk egymásról, mint bármikor máskor.

* a címekről:

Miről szól vajon az írás?

Kik lehetnek a szereplők?

Mit jelent a piknik? Mitől lehet boszorkányos egy piknik? (nálunk a válasz: ha KV is ott van)

Mi történhet ott?

Mi a magánélet? (beszéltünk a magánszféra, intim szféra kifejezésekről is) Hogy tud megszületni? Mikor születik meg szerintetek?

Hogyan zenél a tűzhely? (szógyűjtés: pl. duruzsol, zümmög; a Magyar Szinonimaszótár használata)

Találjunk ki ritmust, dallamot, mozgást!

Mondjunk tényeket, állításokat a tűzről!

Miről szól a Tüzet viszek, lángot viszek kezdetű népdal?

Mit jelent a munkaerő? Ki a megbízható munkaerő?

Mit jelent a családi tűzhely kifejezés? Miért éppen a tűzhellyel kapcsolják össze a családot?

* a képekről:

Mi jut eszedbe róla? Ismerős-e? Átéltél-e hasonlót? (pl. az 5. oldal képe)

Milyen gondolatai vannak a kép szereplőinek? (pl. 49. oldal)

Miről beszélgetnek? (pl. 8., 20. oldal)

Ki lehet ő? Találjuk ki, hogyan él, mivel foglalkozik, milyen tulajdonságai vannak stb.

Játék:

Figyeld meg a képet, aztán válaszolj a kérdésekre! (Pl. 41. oldal)

Találjunk ki egy történetet a kép alapján!

* mindenki mond egy mondatot
* én elkezdem, a gyerekek folytatják
* először kitaláljuk a helyszínt, az időt, a körülményeket, a többi szereplőt, ezután alkotjuk meg a mesét
* szavakat gyűjtünk: kinek mi jut eszébe a képről, ezekből kerekedik ki a cselekmény
* jelenetet találunk ki csoportokban